proxectonos/corpus_dominio_legal_administrativo_tmp huggingface dataset:
29/03/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 22 de marzo de 2021 do Servizo Provincial da Axencia Galega de Infraestruturas da Coruña pola que se acorda o pagamento de mutuos acordos da expropiación para a obra AC/18/014.10 nos concellos de Moeche, San Sadurniño e Cerdido

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos mutuos acordos dos bens e dereitos afectados pola obra Mellora da capacidade e seguridade da AC-862, treito: AG-64-Ponte Mera, clave: AC/18/014.10, nos concellos de Moeche, San Sadurniño e Cerdido, que figuran expostos nos taboleiros de anuncios dos concellos. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 22 de marzo de 2021 O xefe do Servizo Lara Cristina Rassi Aguar
29/03/2021 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Establecemento de dous períodos de pagamento en período voluntario para os recibos emitidos pola Deputación da Coruña

ANTECEDENTES Ata o momento, o pago voluntario dos recibos dos Entes que tiñen delegada a recadación voluntaria dos seus padróns na Deputación, realizábase nun único prazo. A fin de facilitar aos contribuíntes o cumprimento das súas obrigas tributarias, establécese a posibilidade de pagamento voluntario en dous prazos, tanto na 1ª campaña voluntaria anual como na 2ª campaña voluntaria anual para todos os Entes e conceptos. Con base no anteriormente exposto establécese para todos os Entes que teñen delegada a recadación destes impostos na Deputación, a partir do exercicio 2021, a posibilidade de pagamento dos recibos en dous prazos: 1ª campaña voluntaria anual: a metade do importe segundo o padrón, o 30 de abril ou inmediato hábil anterior, e a outra metade, un mes antes do último día do período de pago da voluntaria ou inmediato hábil anterior se aquel fose inhábil.2ª campaña voluntaria anual: a metade do importe segundo o padrón, o 30 de xuño ou inmediato hábil anterior, e a outra metade, un mes antes do último día do período de pago da voluntaria ou inmediato hábil anterior se aquel fose inhábil. Para iso, será necesario o cumprimento dos seguintes requisitos: - a solicitude expresa do obrigado ao pago. - a domiciliación bancaria destes pagos cos requisitos establecidos nas Normas de xestión de pagos domiciliados reguladas na Resolución da Presidencia núm.22.665 de 12 de novembro de 2014 ou norma que a substitúa. Para que a solicitude xurda efectos nun período recadatorio deberá ter entrada na Deputación antes de que se emita, para o seu envío as entidades colaboradoras, a remesa de domiciliacións bancarias do primeiro prazo do dito periodo voluntario e non ser defectuosas. O incumprimento de pago do primeiro prazo, comportará a aplicación das regras xerais sobre domiciliacións reguladas na Resolución da Presidencia núm.22.665 de 12 de novembro de 2014 ou norma que a substitúa. Este pago en dous prazos non levará consigo a esixencia de xuros de mora. Os modelos oficiais de solicitude estarán ao dispor dos interesados na páxina web da Deputación (www.dacoruna. gal). A Coruña, 25 de marzo de 2021 O presidente/PDFR 29-07-2019/ O deputado O secretario Antonio Leira Piñeiro José Luis Almau Supervia
29/03/2021 | Administración LocalMunicipal
Neda
Aprobación inicial da modificación da Ordenanza fiscal reguladora da taxa pola ocupación de terreos de uso público con mesas e cadeiras con finalidade lucrativa

O Pleno do Concello de Neda, na sesión celebrada o día 22 de marzo de 2021, aprobou inicialmente a modificación da Ordenanza fiscal reguladora da taxa pola ocupación de terreos de uso público con mesas e cadeiras con finalidade lucrativa, introducindo unha disposición transitoria. De acordo co previsto no artigo 17 do TRLRFL, este anuncio de aprobación provisional sométese a exposición pública por prazo de 30 días hábiles, mediante anuncio no BOP, taboleiro de anuncios da sede electrónica do Concello, a contar dende a inserción no BOP, para que os/as interesados/as poidan examinar o expediente e presentar as reclamacións que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario Neda, 24 de marzo de 2021. O Alcalde, Asdo.: Ángel Alvariño Saavedra.
29/03/2021 | Administración LocalMunicipal
Mugardos
Padróns do servizo de axuda no fogar de prestación básica e dependencia de xuño 2020

Anuncio de cobranza do padrón do mes de xuño de 2020 do SAF a través do programa básico e da Lei da dependencia. Anuncio de cobranza A resolución da Alcaldía 285 do 24/03/2021 aprobou os padróns fiscais correspondentes ao mes de xuño do exercicio 2020 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Período de cobro Dous meses, contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, xeral tributaria. Mugardos, 24 de marzo de 2021. O concelleiro Delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 114/2020, do 06.02.2020)
29/03/2021 | Administración LocalMunicipal
Porto do Son
Aprobación padrón fiscal relativo taxa pola prestación de servizos na Praza de Abastos de Porto do Son. Liquidación primeiro trimestre 2021

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou resolución o día 23/03/2021 aprobando o Padrón Fiscal do ano 2021 da Taxa pola prestación de servizos na praza de abastos de Porto do Son, do seguinte xeito: – Postos fixos: cinco (5) recibos, por un importe total anual de 1.843,84 € (mil oitocentos corenta e tres euros con oitenta e catro céntimos) – Postos eventuais: seis (6) recibos, por un importe total anual de 617,40 € (seiscentos dezasete euros con corenta céntimos. Do mesmo xeito, aprobou as liquidacións tributarias relativas ao primeiro trimestre do exercicio 2021, coa seguinte desagregación: – Postos fixos: 5 (cinco) recibos, por un importe total de 460,96 € (catrocentos sesenta euros con noventa e seis céntimos): – Postos eventuais: 6 (seis) recibos, por un importe total de 154,35 € (cento cincuenta e catro euros con trinta e cinco céntimos): O período de pagamento para cada un dos trimestres será o seguinte: Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón (un mes). Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 23 de marzo de 2021 A Concelleira Delegada, Mª José Maneiro Quintáns.
29/03/2021 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.1/2021 de aprobación polo Pleno

ANUNCIO A Corporación provincial, en sesión plenaria celebrada o día 26 de febreiro de 2021, aprobou o expediente de modificación de créditos núm.1/2021, que se tramitan dentro do vixente orzamento xeral da Deputación Provincial. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Orzamento xeral ordinario Estado de situación dos créditos definitivos no día de hoxe, unha vez incorporado o expediente de modificación de créditos núm.1/2021: O que se fai público para xeral coñecemento. A Coruña, 25 de marzo de 2021. O presidente O secretario xeral Valentín González Formoso José Luis Almau Supervía
29/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.74634. Vivenda, piscina e peche. Concello de Carballo

Oumaima Zagan Rafels, solicita de Augas de Galicia por atoparse nas marxes do río Añón, a autorización de obras, no polígono 85, parcela 396, no lugar de Lg. Feira de Verdilla s/n, parroquia de Artes (San Xurxo), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.74634. As obras solicitadas consisten na construción dunha vivenda composta de planta baixa sotana e baixa, piscina e peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de marzo de 2021 O xefe do servizo territorial Néstor Rodríguez Arias (sinatura dixital ao marxe)
29/03/2021 | Administración LocalMunicipal
San Sadurniño
Exposición pública de aprobación de padrón fiscal abastecemento domiciliario de auga potable cuarto trimestre de 2020

Apróbase por Resolución da Alcaldía con data de 23 de marzo de 2021, o padrón cobratorio correspondente ó abastecemento domiciliario de auga potable do 4º trimestre do ano 2020, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a existencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. San Sadurniño, 24 de marzo de 2021. O ALCALDE, Secundino García Casal.
29/03/2021 | Administración LocalProvincial
Deputación Provincial da Coruña
IES Calvo Sotelo
Acordo plenario polo que se aproba o cambio de denominación do IES Calvo Sotelo polo de IES Rosalía Mera

ACORDO PLENARIO POLO QUE SE APROBA O CAMBIO DE DENOMINACIÓN DO IES CALVO SOTELO POLO DE IES ROSALÍA MERA ANUNCIO CAMBIO DE DENOMINACIÓN DO IES CALVO SOTELO POLO DE IES ROSALÍA MERA O Pleno da Corporación da Deputación Provincial da Coruña, na sesión ordinaria celebrada o 29 de xaneiro de 2021, adoptou o seguinte acordo: 9. Aprobación do cambio de denominación do IES Calvo Sotelo. Visto o expediente iniciado polo Consello Escolar do IES Calvo Sotelo o Pleno acorda: 1.–Aprobar o cambio de denominación do IES Calvo Sotelo polo de IES Rosalía Mera.2.–Remitir o acordo á Consellería de Cultura, Educación e Universidade.3.–Publicar o acordo no BOP, data a partir da cal entrará en vigor o cambio de denominación. A Coruña, 24 de marzo de 2021. O presidente O secretario xeral Valentín González Formoso José Luis Almau Supervía
29/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75465. Obras na Área receativa Beiramar. Concello de Mugardos

Concello de Mugardos, solicita de Augas de Galicia por atoparse nas marxes do río s/d, a autorización de obras, no lugar de Área recreativa Beiramar, parroquia de Franza (Santiago), Concello de Mugardos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75465. As obras solicitadas consisten na execución do proxecto de: ”Mellora da Área recreativa Beiramar e accesos”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mugardos ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de marzo de 2021 O xefe do servizo territorial Néstor Rodríguez Arias (sinatura dixital ao marxe)
29/03/2021 | Administración LocalMunicipal
Negreira
Vehículo abandonado

Intentada no seu día notificación ao interesado que se menciona, por correo certificado no domicilio que consta no procedemento incoado, sen que se puidese practicar pola circunstancia recollida no referido expediente, conforme ao disposto no art.44 da Lei 39/2015, do 1 de outubro, de procedemento administrativo común das administración públicas, procede garantir o trámite da notificación, mediante a publicación no BOP e no taboleiro de edictos do Concello, do presente anuncio, así: formúlaselle o requirimento de que proceda a retirar o vehículo do lugar onde se atopa estacionado neste Concello, no prazo de un mes, contado a partir da publicación do presente anuncio no BOP da Coruña. Formúlase expresamente a advertencia de que, no caso contrario, procederase ao seu tratamento como residuo doméstico sólido urbano nos termos aos que alude o artigo 106 do Real Decreto Lexislativo 6/2015, de 30 de outubro, polo que se aproba o texto refundido da Lei sobre tráfico, circulación de vehículos a motor e seguridade vial. O que comunico aos efectos oportunos. En Negreira, 16 de marzo de 2021. O alcalde, Manuel Ángel Leis Míguez.
29/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75503. Melloras na Área recreativa do Lubre. Concello de Bergondo

Concello de Bergondo, solicita de Augas de Galicia por atoparse nas marxes do río Maior, a autorización de obras, nas parcelas de referencia catastral 000506600Nh59F0000BZ e 000506600Nh59F0001ZX, no lugar de Rúa da Lama, parroquia de Lubre (San Xoán), Concello de Bergondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75503. As obras solicitadas consisten na execución do proxecto de: ”Mejora de urbanización e instalaciones en Área recreativa de Lubre”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bergondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de marzo de 2021 O xefe do servizo territorial Néstor Rodríguez Arias (sinatura dixital ao marxe)
29/03/2021 | Administración LocalMunicipal
Cariño
Información pública do plan de despregamento da rede de fibra óptica (FTTH) en Cariño (Expdte.2021/X999/000051)

Presentada solicitude en data 17 de decembro de 2020, e documentación complementaria en data 15 de febreiro e 10 de marzo do 2021, pola entidade Orange España Telecomunicaciones Fijas SL de conformidade co disposto na Lei 9/2014, do 9 de maio, Xeral de Telecomunicacións, un Plan de Despregamento de rede de fibra óptica (FTTH) en Cariño, sométese a información pública polo prazo de 20 días. En data 23 de marzo de 2021 emitiuse informe polos servizos técnicos municipais. Así mesmo, en tanto o plan de despregue pretende actuacións sobre ámbitos sometidos a afeccións derivadas da normativa sectorial, trasladouse o expediente aos distintos órganos sectoriais para, con carácter previo ao acordo municipal de aprobación, obter as autorizacións, concesións administrativas ou informes sectoriais que sexan legalmente exixibles e permitan amparar ás citadas actuacións. Con carácter xeral o inicio do cómputo do prazo de 20 días de exposición pública comezará a contar dende o día seguinte á publicación do anuncio no BOP. Durante o referido prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos/as interesados/as na sede electrónica deste concello (www.carino. gal) Cariño, 24 de marzo de 2021 O Alcalde Asdo: José M. Alonso Pumar
29/03/2021 | Administración LocalMunicipal
Boiro
Publicación de nomeamento de persoal eventual

Faise público para xeral coñecemento que o 08 de marzo de 2021 esta Alcaldía ditou a resolución núm.391/2021 relativa ó nomeamento persoal eventual, co seguinte contido: Visto o artigo 104 da Lei 7/1985, de 2 de abril, reguladora da bases do réxime local; artigo 176 do Real Decreto Lexislativo 781/1986, do 18 de abril, polo que se aproba o texto refundido das disposicións vixentes en materia de réxime local, así coma o artigo 201 da Lei 2/2015, de 29 de abril, do Emprego Público de Galicia. Na sesión plenaria de data de 12/07/2019 se estableceu, entre outro, o seguinte posto en réxime de persoal eventual: O nomeamento e cese desta clase de empregados públicos é libre e corresponde ao alcalde, sendo cesados automaticamente cando se produza o cese ou expire o mandato da autoridade á que preste súa función de confianza ou asesoramento. XOSE HENRIQUE MORACHO DRAGOSTIN con DNI XXXXXXXXX reúne as condicións idóneas para o desenvolvemento do posto de secretaria particular do alcalde, e de conformidade coas facultades que me outorga o artigo 21 da Lei 7/1985 de 2 de abril, reguladora das Bases de Réxime Local, Primeiro: Nomear a MARÍA ZAIDA REY LAMPÓN con DNI XXXXXXXXX persoal eventual de alcaldía, quedando adscrita ao posto de traballo “secretaria particular do alcalde”, coas funcións determinadas na relación de postos de traballo e coas retribucións aprobadas en sesión plenaria de data de 12/07/2019, actualizadas segundo a normativa de aplicación ós empregados públicos, con data de efectos de alta do día 09/03/2021. Segundo.- Dar traslado da presente resolución á interesada para o seu coñecemento e efectos oportunos. Terceiro.- Dar traslado da presente resolución ós servizos municipais de Intervención, Tesourería e Xestión de Persoal para a formalización do nomeamento de referencia. Cuarto.- Dar conta da presente resolución ó Pleno da Corporación na primeira sesión ordinaria que este realice.” Boiro, 24 de marzo de 2021. Don José Ramón Romero García, Alcalde do Concello de Boiro.
29/03/2021 | Administración LocalMunicipal
Porto do Son
Aprobación de padróns fiscais. Padrón SAF mes de febreiro 2021

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 23/03/2021, aprobando o padrón definitivo do prezo público pola prestación do Servizo de Axuda no Fogar correspondente ao mes de febreiro de 2021, por un importe total de 4.418,45 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 23 de marzo de 2021. A Concelleira Delegada, Mª José Maneiro Quintáns
29/03/2021 | Administración LocalMunicipal
Neda
Aprobación inicial da modificación da Ordenanza reguladora do prezo público da escola infantil municipal de Neda

O Pleno do Concello de Neda, na sesión celebrada o día 22 de marzo de 2021, aprobou inicialmente a modificación da Ordenanza reguladora do prezo público da escola infantil municipal de Neda, de xeito tal que se introduce unha bonificación máis: De conformidade co disposto no apartado b) do art.49 da Lei 7/1985, do 2 de abril, Reguladora das Bases de Réxime Local, e o contido do artigo 17 do Real decreto Lexislativo 2/2004, de 5 de marzo, polo que se aproba o texto refundido da lei reguladora das facendas locales (TRLRHL); este acordo inicial exponse ó público durante o prazo de trinta días hábiles, contados a partir do seguinte ó da inserción do presente edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. Neda, 24 de marzo de 2021. O Alcalde, Asdo.: Ángel Alvariño Saavedra.
29/03/2021 | Administración LocalMunicipal
Muxía
Edicto de aprobación do padrón de auga, lixo, punto limpo e sumidoiro do 4º trimestre do 2020

Por Decreto de Alcaldía de 24 de Marzo de 2021 se aprobou o Decreto por Decreto de Alcaldía a seguinte resolución: “Visto o padrón fiscal da taxa polo servizo de abastecemento de auga, lixo, sumideiro e punto limpo sumideiro incluído o canon da auga correspondente ao período do 4º trimestre do 2020. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa polo servizo de auga, sumideiro lixo e punto limpor incluido o canon de agua corresponde ao 4º trimestre do 2020 que consta de 2885 usuarios, e que ascende aos seguintes importes: Lixo: 42.525,75 euros. Punto Limpo: 3.787,50 euros. Servizo de auga: 19.627,89 euros. Sumidoiro: 4.401,000 euros. IVA Agua: 1.958,54 euros Canon Xunta: 11.405,10 euros TOTAL: 83.706,08 eurosos TOTAL: 86.801,82 euros SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 3 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación.” Muxía, 24 de Marzo de 2021. O Alcalde, Santiago Gloria Fernanda Christiane Maria Reguig El Mejdki
09/03/2021 | Administración LocalMunicipal
Ames
Aprobación definitiva crédito extraordiario 1/2021

En sesión plenaria celebrada o 28 de xaneiro de 2021 aprobouse inicialmente ao expediente de crédito extraordinario 1/2021. Durante o prazo de exposición pública de quince días hábiles (Boletín Oficial da Provincia núm.21 de 2 de febreiro de 2021) non se presentou ningunha reclamación, polo que o acordo de aprobación inicial do crédito extraordinario 1/2021 quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Ames, 4 de marzo de 2021. O alcalde José M. Miñones Conde
09/03/2021 | Administración LocalMunicipal
Culleredo
Economía, Facenda e Réxime Interior
Corrección de erros no anuncio de aprobación da incorporación ao inventario da AC 211 publicado no BOP número n.º 183, do 26 de setembro de 2016

Advertido un erro no anuncio publicado no BOP número n.º 183, do 26 de setembro de 2016, procédese á súa corrección. Así, onde di: “Anuncio de aprobacion da incorporación ao inventario da AC 211” Debe dicir: “Anuncio de aprobacion da incorporación de bens ao inventario logo do cambio de titularidade dun treito da AC 211” E onde di: “O Pleno, en sesión celebrada o trinta de xuño de dous mil dezaseis, acordou a inclusión no Inventario de Bens e Dereitos do Concello da estrada AC 211”. Debe dicir: “O Pleno, en sesión celebrada o trinta de xuño de dous mil dezaseis, acordou a inclusión no Inventario de Bens e Dereitos do Concello da estrada AC 211, que comprende os seguintes bens: O expediente exponse ao público por un prazo de 20 días hábiles, a contar dende a publicación do presente anuncio no BOP. Culleredo, a 4 de marzo de 2021 A concelleira delegada de facenda, patrimonio e administración electrónica Marta María Iglesias Becerra
09/03/2021 | Administración LocalMunicipal
San Sadurniño
Aprobación definitiva do orzamento para 2021

ANUNCIO APROBACIÓN DEFINITIVA DO ORZAMENTO 2021 O Concello de San Sadurniño, en sesión plenaria celebrada o 3 de marzo de 2021, aprobou definitivamente o orzamento xeral e o cadro de persoal para o exercicio 2021, que, aprobado inicialmente en sesión do 28 de xaneiro, foi exposto ó público mediante anuncio publicado no BOP da Coruña n.º 22, do 3 de febreiro. Dentro do prazo de quince días hábiles presentouse unha única alegación, que foi desestimada polo Pleno, polo que de acordo co establecido no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das faciendas locais, considérase definitivamente aprobado. En cumprimento do disposto no artigo 169.3 do mencionado texto refundido procédese a facer público: PRIMEIRO.–Que os estados que integran o orzamento xeral, tanto en gastos como en ingresos, a nivel de capítulos, ascenden aos importes que a continuación se expresan: INGRESOS GASTOS SEGUNDO.–Que o cadro de persoal comprensivo dos postos de traballo reservados a funcionarios e persoal laboral é o seguinte: PERSOAL FUNCIONARIO *A persoa titular desta praza encóntrase en situación de comisión de servizos. PERSOAL LABORAL **Persoal a tempo parcial. Segundo o establecido no artigo 171.1 do R. D. L.2/2004, contra este acordo, que esgota a vía administrativa, poderase interpoñer directamente recurso contencioso-administrativo na forma e prazos establecidos na Lei 29/98, do 13 de xullo, reguladora da xurisdición contencioso-administrativa, sen que dita interposición implique, por si mesma, a suspensión da aplicación do orzamento definitivamente aprobado. O orzamento entrará en vigor unha vez publicado no Boletín Oficial da Provincia, segundo o disposto no artigo 20 do RD 500/1990 e artigo 169.5 do Texto refundido da Lei reguladora das facendas locais. San Sadurniño, 3 de marzo de 2021. O alcalde Secundino García Casal
09/03/2021 | Administración LocalMunicipal
Oroso
Aprobación definitiva da numeración na rúa Camiño Inglés

ANUNCIO Por Resolución da Alcaldía 236/2021 de data 26.02.2021, resolveuse: “PRIMEIRO.–Aprobar definitivamente a numeración da rúa Camiño Inglés consonte ao plano anexo a esta Resolución. SEGUNDO.–Modificar a numeración do inmoble onde se sitúa a Piscina Municipal de xeito que corresponderalle o número 5. TERCEIRO.–Dar traslado deste acordo que se adopte á Delegación Provincial de Estadística, Catastro e ao servizo Correos.” Oroso, 3 de marzo de 2021. O alcalde Manuel Mirás Franqueira
09/03/2021 | Administración LocalMancomunidades
Mancomunidade de Concellos do Tambre
Anuncio relativo á exposición ó público da conta xeral do orzamento da Mancomunidade de Concellos do Tambre do ano 2019

ANUNCIO Informada a Conta Xeral do orzamento da Mancomunidade de Concellos do Tambre do ano 2019, exponse ó público durante o prazo de 15 días durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, do 2 de abril así como do artigo 212.3º do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. Negreira, a 03 de marzo de 2021. Manuel Ángel Leis Míguez Presidente
09/03/2021 | Administración LocalMunicipal
Culleredo
Economía, Facenda e Réxime Interior
Anuncio de nomeamento do xefe de servizo Medio Ambiente, Servizos e Obras. mediante libre designación

Por resolución da concelleira delegada de Seguridade cidadá e Persoal do día 25 de febreiro de 2021, resolveuse o seguinte: “Adxudicar a don José Ricardo Pérez Rodríguez, DNI número ** *14 19* *, o posto de traballo “Xefa/e Servizo Medio ambiente, Servizos e Obras” (código MS.1.1.01 da RPT). Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes, a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, do 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, do 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” Culleredo, 04 de marzo de 2021. A concelleira delegada de seguridade cidadá e persoal Marta María Figueroa Fuentes
09/03/2021 | Administración LocalMunicipal
A Baña
Taxas 2021 SAF

ANUNCIO Aplicación da inflación anual estimada do IPC 2021 ás ordenanzas reguladoras de aplicación no Servizo de Axuda no Fogar (libre concorrencia), Servizo de Lavandería e Servizo de Comedor sobre Rodas. Expediente: 2021/X998/000056 De acordo coa inflación anual estimada do IPC en xaneiro do 2021 que é de 0,6%, indicador adiantado elaborado polo INE, aplicado ás ordenanzas reguladoras de aplicación no Servizo de Axuda no Fogar (libre concorrencia), Servizo de Lavandería e o Servizo de Comedor sobre Rodas, as taxas de aplicación correspondentes para o ano 2021 son as especificadas a continuación: AXUDA NO FOGAR (LIBRE CONCORRENCIA) Prezo hora/ano 2021….15,04 € A contía da taxa regulada será a fixada nas tarifas contidas no artigo 18 da Ordenanza Reguladora do Servizo de Axuda no Fogar do Concello da Baña, que se reproducen a continuación: LAVANDERÍA Prezo prenda/ano 2021 ….7,72 € A contía da taxa regulada será a fixada nas tarifas contidas no artigo 16 da Ordenanza Reguladora do Servizo de Lavandería a Domicilio do Concello da Baña, que se reproducen a continuación: COMEDOR SOBRE RODAS Prezo menú/ano 2021….9,29 € O citado acordo adoptouse por resolución da alcaldía, do día 03/03/2021. Os interesados poderán examinar o expediente na Secretaría-Intervención do concello e presentar as reclamacións que estimen oportunas contra a súa aprobación segundo as normas seguintes: a) Prazo de exposición pública e de presentación de reclamacións: 30 días hábiles, que computarán a partir do seguinte ao da publicación deste anuncio no Boletín Oficial da Provincia da Coruña. b) Oficina de presentación: Rexistro municipal do Concello. c) Órgano ante o que presentar as reclamacións: Alcaldía. Así mesmo, estará a disposición dos interesados na sede electrónica do Concello (https://sede.concellodabana. gal). A Baña, 3 de marzo de 2021. José Antonio Pereira Gil, Alcalde
09/03/2021 | Administración LocalMunicipal
Coristanco
Aprobación do padrón da auga do 4.º trimestre do ano 2020

ANUNCIO PADRÓN DA TAXA DE SUBMINISTRO DE AUGA POTABLE DO 4º TRIMESTRE DE 2020 A Alcaldía-Presidencia deste Concello, por resolución 220/2021, de data 8 de marzo de de 2021, acordou aprobar o padrón de contribuíntes da taxa polo subministro de auga potable correspondente ao 4.º trimestre de 2020. Dacordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas xerais, durante o prazo de quince días, contados a partir da publicación do presente anuncio no Boletín Oficial da Provincia. Durante ese prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón tódolos interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL no prazo dun mes, contado dende o día seguinte ao remate da exposición ao público do padrón. O prazo de ingreso en período voluntario iniciarase o día 5 de abril ate o 5 de xuño de 2021. Transcorrido o prazo indicado, iniciarase o período executivo que determina o devengo do recargo de constrinximento e dos xuros de mora. Coristanco, 8 de marzo de 2021. O alcalde Juan Carlos García Pose
09/03/2021 | Administración LocalMunicipal
A Pobra do Caramiñal
Bolsa de emprego de logopedista

ANUNCIO O Concello da Pobra do Caramiñal vai proceder á elaboración dunha bolsa de emprego para a contratación de logopedista. A selección levarase a cabo de acordo co estabelecido nas bases aprobadas polo Decreto da Alcaldía 2021-0075, do 9 de febreiro de 2021, e que estarán publicadas no taboleiro de anuncios do Concello, así como na súa sede electrónica (https://apobra.sedelectronica.es). Na Pobra do Caramiñal, 3 de marzo de 2021. O alcalde José Luis Piñeiro García
09/03/2021 | Administración LocalMunicipal
Teo
Aprobación definitiva modificación Ordenanza fiscal reguladora da taxa por ocupación de terreos de uso público con mesas e cadeiras

Aprobada provisionalmente polo Pleno da Corporación, en sesión de data 30/12/2020, a modificación da Ordenanza fiscal reguladora da taxa por ocupación de terreos de uso público con mesas e cadeiras e elementos análogos con fin lucrativos, mediante a introdución dunha Disposición Transitoria Primeira, acordo que se publicou no Boletín Oficial da Provincia nº 8 de data 14/01/2021, e unha vez transcorrido o prazo de 30 días a que fai referencia o artigo 49 da Lei 7/1985, de 2 de abril, de Bases do Réxime Local, sen se ter presentado reclamacións contra dito acordo provisional, éste queda automáticamente elevado a definitivo, procedéndose á publicación do texto íntegro da citada disposición a continuación: 1.- Con carácter excepcional, debido á crise económica e social causada pola pandemia do COVID19, suspéndese a aplicación e vixencia desta Ordenanza Fiscal desde o día 01/01/2021 até o día 31/12/2021.2.- Unha vez transcorrido o prazo sinalado no parágrafo primeiro desta disposición, a Ordenanza volverá a se aplicar, a partires do 01/01/2022.” Teo, 4 de marzo de 2021 O alcalde Rafael Carlos Sisto Edreira
09/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.74868. Concello de Coristanco. Coristanco

ANUNCIO DE INFORMACIÓN PÚBLICA CLAVE: DH. V15.74868 O CONCELLO DE CORISTANCO, de conformidade co artigo 245 do Regulamento do dominio público hidráulico, solicita autorización para o vertido ao río Vao (cunca do río Anllóns) dun caudal máximo de 42.705 m 3 /ano de augas residuais domésticas depuradas procedentes da EDAR de San Paio, asentada no lugar de Ponte Pequena-San Paio (T. M. Coristanco), e para a realización de obras en zona de policía do mesmo río e do rego Rabuxenta. As augas residuais domésticas procedentes do saneamento parcial dos núcleos de San Paio e Xaviña (T. M. Coristanco), son tratadas nun sistema de depuración deseñado para 750 habitantes equivalentes, que conta cos seguintes dispositivos: Liña de auga – Reixa de desbaste de sólidos grosos con luz de paso de 30 mm de limpeza manual. – Equipo de depuración de oxidación total de 3,30 m de diámetro e 21,50 m de lonxitude, constituído por: • Cámara de aireación con subministro de osíxeno mediante electrosoprante, de 105 m 3 de volume total. • Decantador secundario de 73 m 3 de capacidade total. • Recirculación de lodos. – Tratamento terciario de desinfección mediante cloración. Liña de lodos – Depósito de lodos de 2,8 m de diámetro e 11 m de lonxitude con volume total de 60 m 3. Unha vez depuradas, estas augas residuais son vertidas ao río Vao (cunca do río Anllóns), a través dunha condución de PVC de 315 mm de diámetro e 77,6 m de lonxitude, no punto de coordenadas UTM (datum ETRS89): X=519.780; Y=4.781.742. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 - 9.º andar da Coruña; onde se atopa exposto o proxecto para que poida ser examinado por quen desexe. Santiago de Compostela, 4 de marzo de 2021. Subdirector xeral de Xestión do Dominio Público Hidráulico Rosa Elena Sarte El Oualiti
22/03/2021 | Administración LocalMunicipal
Oroso
Aprobación inicial da modificación da relación de postos de traballo do Concello de Oroso. Expte.2021/X999/000106

ASUNTO: APROBACIÓN INICIAL DA MODIFICACIÓN DA RELACIÓN DE POSTOS DE TRABALLO. EXPTE.2021/X999/000106 O Pleno do Concello, en data 15 de marzo de 2021, procedeu á aprobación inicial da modificación da relación de postos de traballo do Concello. De conformidade co previsto no artigo 202 da Lei 2/2015, do 29 de abril, de emprego público de Galicia, exponse ao público polo prazo de 20 días hábiles, a fin de que durante o mesmo poidan formularse as reclamacións que se consideren oportunas. Transcorrido o devandito prazo sen interposición de reclamacións entenderase definitivamente aprobada. Oroso, 16 de marzo de 2021. O alcalde Manuel Mirás Franqueira
22/03/2021 | Administración LocalMunicipal
Mesía
Aprobación definitiva orzamento 2021

Aprobado inicialmente o orzamento xeral para o exercicio 2021, xunto coa plantilla de persoal, en sesión celebrada polo Pleno en data 12/2/2021, someteuse o expediente a información pública durante o prazo de quince días, en virtude de anuncio publicado no BOP nº 31, de data 17/2/2021, presentándose unha alegación que foi desestimada polo Pleno en sesión celebrada en data 18/3/2021, aprobándose definitivamente o orzamento. Ós efectos da súa entrada en vigor, faise público o seu resumo por capítulos, así como a plantilla de persoal. Segundo o establecido no artigo 171.1 do R. D. L.2/2004, contra este acordo, que esgota a vía administrativa, poderase interpoñer directamente recurso contencioso-administrativo na forma e prazos establecidos na Lei 29/98, do 13 de xullo, reguladora da xurisdición contencioso-administrativa, sen que dita interposición implique, por si mesma, a suspensión da aplicación do orzamento definitivamente aprobado. En Mesía, 18 de marzo de 2021. O Alcalde, Asdo. Mariano Iglesias Castro